# Ilmoittautuminen

Ilmoittautumisen pohjaksi

Pelinjohto kehottaa kiinnittämään ainakin seuraaviin seikkoihin huomiota ilmoittautumista laatiessasi:

Suuri osa pelistä tapahtuu ulkotiloissa ja useimmat hahmot tulevat kulkemaan pelissä paljon metsässä, jossa kengät kastuvat, vettä sataa, risut raapivat ja itikoitakin on. Samoin eräolosuhteissa yöpyminen historiallisissa kamppeissa savuisissa wigwameissa kuuluu peliin. Luonnollisesti larpissa on myös hahmoja jotka voivat odottaa mökkiyöpymistä mutta mitään siistiä sisäpeliä ei voida kenellekään taata. Niin sanottu käkkiminen on siis iso osa peliä.

Kyseessä on historiallinen peli jossa käytetään mahdollisimman autenttisia (luonnonmateriaaleista tehtyjä, historiallisen mallien mukaisia, aidontuntuisia ja näköisiä, käytännössä toimivia) vaatteita ja varusteita. Modifioidut ja sovelletut muiden aikakausien historianelävöitysvarusteet ovat monessa tapauksessa täysin riittäviä, mutta esimerkiksi modernit vaatteet tai fantasiavarusteet eivät. Jos omistaa valmiiksi sopivia varusteita, kannattaa niistä ehdottomasti mainita, kuten myös omasta valmiudestaan valmistaa, ostaa tai lainata vaatteita peliä varten. Samoin on aina hyvä kertoa, haluaisitko mieluummin sellaisen hahmon jonka edellyttämät varusteet sinulla on jo, vai olisitko avoin myös tekemään kokonaan uuden vaateparren vain tätä peliä varten. Pelinjohto auttaa pelaajia vaatteiden teossa ja hankkimisessa järjestämällä kevään aikana käsityötalkoita, ja yhteistilauksiakin voidaan tehdä, mutta kunnollisen vaateparren hankkiminen peliin edellyttää joka tapauksessa pelaajilta oma-aloitteisuutta ja kiinnostusta aiheeseen.

Pelissä tullaan käsittelemään myyttisiä ja yliluonnollisia aiheita aiemmista Harmaasusien peleistä tutun Unimaa-mekaniikan avulla. Toisin sanoen, tietyn etukäteen rajatun peliajan jakson puitteissa rajattu osa pelialuetta kuvaa unien ja henkimatkojen maailmaa, jossa toimitaan hieman eri säännöillä, ja jossa hahmot voivat ratkoa mystillisiä juonia, kurkkia menneisyyteen ja tulevaisuuteen ja kuolleiden maailmaan jne. Kaikille hahmoille tämä ei kuitenkaan ole erityisen keskeinen osa peliä, ja pelin aikana on mahdollista vaikuttaa itse siihen kuinka paljon näihin aktiviteetteihin osallistuu. Jos kokee tällaisen tonttuilun omaa pelaamistaan häiritsevänä, on mahdollista pyytää ilmoittautumislomakkeessa hahmoa jonka ei tarvitse henkimaailman asioihin sekaantua: tai toisin päin, voit myös erikseen pyytää hahmoa jolla on aktiivinen osa näissä seikkailuissa.

Peliä edeltävien kuukausien aikana järjestetään erilaista peliin valmistavaa toimintaa, tapaamisia, talkoita ja työpajoja: olisi hyvä jos jokainen pelaaja pystyisi mahdollisuuksiensa mukaan osallistumaan muutamaan näistä. Tarkoituksenamme on järjestää ensi kädessä teemallisia tapaamisia jotka ovat avoimia kaikille pelin pelaajille.

Luithan jo ilmoittautumisen pohjaksi- tekstin?

Vastaa kaikkiin kysymyksiin.

Nimi

Asuinpaikka

Sähköpostiosoite

Puhelinnumero

Sukupuoli

Ikä pelin aikaan

Kuvaile ulkonäköäsi / linkki kuvaan.

Kuvaile kokemustasi liveroolipelaamisesta, historianelävöittämisestä ja muista vastaavista harrasteista.

Onko sinulla allergioita, muita ruokavaliorajoitteita tai sairauksia, joista pelinjohdon pitäisi olla tietoinen?

Onko jotain teemoja (esim. seksuaaliset) joiden kanssa et halua olla tekemisissä?

Tuottaako yöllä valvominen, runsas kävely, märät kengät tai teltassa nukkuminen sinulle huomattavia vaikeuksia?

Mitä peliin sopivia vaatteita ja varusteita omistat nyt?

Mikä on valmiutesi hankkia/tehdä peliä varten uutta varustusta?

Onko sinulla pelin viitekehykseen sopivaa tietämystä tai osaamista? Esimerkiksi: eräily, primitiivikäsityöt, ruoanlaitto avotulella, teräsmiekkailu, mustaruutiaseet, 1600-luvun oikeuskäytäntö, intiaanikulttuurit, laulaminen/soittaminen, pelit ja leikit, soutaminen/melominen…

Peli pelataan käytännössä kokonaan suomeksi, mutta pelissä on joitakin ruotsin- ja englanninkielisiä elementtejä. Mikä on näiden kielten taitosi/valmiutesi pelata niillä?

Valitse sinua kiinnostavat hahmoryhmät:

- Intiaani
- Uudisraivaaja
- Rosvo
- Sotilas
- Pappi
- Kauppakomppanialainen

Mitkä seuraavista hahmon piirteistä käyvät sinulle:

- Selvästi itseä nuorempi
- Selvästi itseä vanhempi
- Huomion keskipisteessä
- Hylkiö
- Vakava
- Huoleton
- Juonipainotteinen
- Tunnelmoiva/käkkivä

Mitä seuraavista toivot hahmon sisältävän:

- Leireilyä
- Haisevia primitiivikäsitöitä
- Metsässä tarpomista
- Ruoanlaittoa avotulella
- Romantiikkaa
- Yöjuoksuja
- Seikkailua
- Kaupankäyntiä
- Jännitystä
- Henkimaailman juttuja
- Hallinnointia ja oikeudenjakoa
- Tarinoita patikkamatkoilla

Vapaamuotoinen hahmotoive (vapaaehtoinen täyttää):

Muuta sanottavaa pelinjohdolle? (vapaaehtoinen täyttää)