# Pukuohjeita eurooppalaishahmoille

Pelinjohdon keräämiä inspiraatiokuvia eurooppalaisten pukeutumisesta

Takki

Yksinkertainen takki on melko vartalonmyötäinen, edestä hakasilla tai napeilla suljettava, kapeahihainen ja lyhyellä tai pitemmällä helmalla varustettu vaate.

Yksinkertaisessa takissa on seuraavat kappaleet

- 2 selkäkappaletta
- 2 etukappaletta,
- 2 kapeaa hihaa
- 2 olkasiivekettä
- vyötärösaumallisessa mallissa n. 4-8 helmakappaletta
- tai vyötärösaumattomassa mallissa 2 tai useampi kiila
- mahdollisesti matala kaulus
- Kuva naisten vyötärösaumattomasta yläosasta
  Kyseessä on 1700-luvun malli, mutta kuvan tarkoitus on esitellä vyötärösaumattoman vaatteen helman levennys kiiloilla.
- naisille käyvät myös vyötärösaumalliset takit
- Kuva miehen vyötärösaumallisesta takista ja housuista
  Vaikka kaavassa puhutaan 1500-luvun mallista, on malli sopiva myös 1600-luvun rahvaalle.

Housut

Yksinkertaset miesten housut olivat pussittavat polvihousut.

Pussihousun kaava

Hame

Yksinkertaisimmillaan hame koostuu yhdestä suorakaiteesta, joka on ommeltu päistään kiinni lenkiksi ja rypytetty tai laskostettu yläreunastaan vyötärölle. Hameen yläreunaan jätetään vaatteen pukemista varten halkio, joka suljetaan esimerkiksi nauhoilla tai napeilla.

- Mittaa matka todelliselta vyötäröltäsi nilkkaan. Tämä on kangaskaitaleen korkeus.
- Hyvän hameen saa jo kahdesta kankaanleveydestä, eli leveydeksi riittää 2,5 metriä, mutta hameenhelman leveydeksi voi käytössä olevan materiaalin riittävyyden mukaan tulla myös 3-5 metriä.
- suorakaide ommellaan yhteen, mutta halkio vaatteen pukemista varten on hyvä jättää
- Hameen yläreuna rypytetään tai laskostetaan
- Hameeseen voi lisätä vyötärökaitaleen

Hameita voi käyttää useampaa päällekkäin. Tämä on pelissä suositeltavaa, sillä illalla ja yöllä on viileää.

Liinaiset

Liinaisen/pitsisen irtokauluksen kaava

Aluspaidan kaava : samalla kaavalla voi helmaa pidentämällä ja sivu-tai selkäkiiloja lisäämällä tehdä kokopitkän alusmekon.

Esiliina kuuluu naisen asuun. Yksinkertaisimmillaan se on pellavakankaasta tehty suorakaide, jonka molempiin yläkulmiin on ommeltu nauhat vyötärölle solmimista varten.